Kateftigen

De kateftigen (wittenskiplike namme: Felidae) foarmje in famylje fan 'e klasse fan 'e sûchdieren (Mammalia), it skift fan 'e rôfdieren (Carnivora), it ûnderskift fan 'e katdieren (Feliformia) en de boppefamylje fan 'e echte katdieren (Feloidea), dêr't û.o. de liuw, de tiger, it loaihoars, it jachtloaihoars, de jagûar, de poema, de lynks, de wylde kat en de húskat ta hearre.

Skaaimerken
De kateftigen, wêrfan't de earste sa'n 29 miljoen jier lyn libbe, wurde typearre troch it hawwen fan fiif teannen oan de foarpoaten en fjouwer oan 'e efterpoaten. Se hawwe allegear ynlûkbere neilen (útsein it jachtloaihoars), grutte hoektosken en in goed ûntwikkele gesichtsfermogen (sels yn it tsjuster), gehoar en lykwichtsorgaan. Se hawwe snorhierren dy't gefoelige taastorganen binne. Se kinne goed klimme (útsein it jachtloaihoars) en libje ornaris solitêr (útsein de liuw).

Kateftigen komme foar op alle wrâlddielen behalven Antarktika, al binne se yn Oseaanje en op Madagaskar as eksoat troch de minske yntrodusearre. De hjoeddeiske kateftigen kinne opdield wurde yn twa ûnderfamyljes, de grutte katten en de lytse katten. Behalven yn (relative) lichemsgrutte ûnderskiede dy har faninoar trochdat de lytse katten wol spinne mar net brulle kinne, wylst de grutte katten wol brulle mar net spinne kinne.

Famylje-opbou
De lytsskreaune nammen yn 'e ûndersteande tabel binne ûndersoarten.

 famylje kateftigen (Felidae)
 ûnderfamylje grutte katten (Pantherinae)
 skaai dizepanters of dizeloaihoarsen (Neofelis)
 dizepanter of dizeloaihoars (Neofelis nebulosa)
 Sûndaneeske dizepanter of Sûndalânpanter (Neofelis diardi)
 Borneooske dizepanter (Neofelis diardi borneensis)
 Sumatraanske dizepanter (Neofelis diardi diardi)
 skaai panters of loaihoarsen (Panthera)
 âldere hoaleliuw (Panthera fossilis) †
 Amerikaanske liuw of Amerikaanske hoaleliuw (Panthera atrox) †
 hoaleliuw of Jeraziatyske hoaleliuw (Panthera spelaea) †
 Jeropeeske jagûar (Panthera gombaszoegensis) †
 jagûar (Panthera onca)
 liuw (Panthera leo)
 East- en Súdafrikaanske liuw (Panthera leo melanochaita)
 populaasje Kaapske liuw †
 gewoane liuw (Panthera leo leo)
 populaasje Aziatyske liuw
 populaasje Barbarijske liuw †
 loaihoars of panter (Panthera pardus)
 Afrikaansk loaihoars of Afrikaanske panter(Panthera pardus pardus)
 populaasje Barbarijsk loaihoars of Barbarijske panter
 populaasje Sansibarloaihoars of Sansibarpanter
 Amoerloaihoars of Amoerpanter (Panthera pardus orientalis)
 Arabysk loaihoars of Arabyske panter (Panthera pardus nimr)
 populaasje Sinaïloaihoars of Sinaïpanter
 Efteryndysk loaihoars of Efteryndyske panter (Panthera pardus delacouri)
 hoaleloaihoars of hoalepanter (Panthera pardus spelaea) †
 Yndysk loaihoars of Yndyske panter (Panthera pardus fusca)
 Javaansk loaihoars of Javaansk panter (Panthera pardus melas)
 Perzysk loaihoars of Perzyske panter (Panthera pardus tulliana, syn. P. p. ciscaucasia, P. p. saxicolor)
 populaasje Anatoalysk loaihoars of Anatoalyske panter
 Srylankaanske panter of Srylankaansk loaihoars (Panthera pardus kotiya)
 snieloaihoars of sniepanter (Panthera uncia, foarhinne Uncia uncia)
 tiger (Panthera tigris)
 Bingaalske tiger (Panthera tigris tigris)
 Yndosineeske tiger (Panthera tigris corbetti)
 Kaspyske tiger (Panthera tigris virgata) † 
 Maleiske tiger (Panthera tigris jacksoni)
 Sibearyske tiger (Panthera tigris altaica)
 Súdsineeske tiger (Panthera tigris amoyensis) † yn it wyld
 Sûndaneeske tiger (Panthera tigris sondaica)
 populaasje Balineeske tiger †
 populaasje Javaanske tiger †
 <small>populaasje Sumatraanske tiger</small>
 ûnderfamylje lytse katten (Felinae)
 skaai Afrikaanske goudkatten (Profelis): sûnt 2017 yndield by de karakals skaai Amerikaanske jachtloaihoarsen of Amerikaanske tsjita's (Miracinonyx) †
 poemajachtloaihoars (Miracinonyx inexpectatus) †
 trumanjachtloaihoars of Trumans jachtloaihoars (Miracinonyx trumani) †
 skaai goudkatten (Catopuma)
 Aziatyske goudkat (Catopuma temminckii)
 Borneogoudkat (Catopuma badia)
 skaai jachtloaihoarsen of tsjita's (Acinonyx)
 jachtloaihoars of tsjita (Acinonyx jubatus)
 middelgrut jachtloaihoars of middelgrutte tsjita (Acinonyx intermedia) †
 reuzejachtloaihoars of reuzetsjita (Acinonyx pardinensis) †
 skaai jagûarûndys (Herpailurus)
 jagûarûndy (Herpailurus yagouaroundi)
 skaai karakallen (Caracal)
 Afrikaanske goudkat (Caracal aurata, foarh. Profelis aurata)
 karakal (Caracal caracal)
 skaai lynksen (Lynx)
 Ibearyske lynks (Lynx pardinus)
 Jeraziatyske lynks (Lynx lynx)
 Kanadeeske lynks (Lynx canadensis)
 reade lynks (Lynx rufus)
 skaai lytse loaihoarskatten, Súdamerikaanske loaihoarskatten of pardelkatten (Leopardus)
 berchkat (Leopardus jacobitus)
 geoffroykat of Geoffroy's kat (Leopardus geoffroyi)
 margay (Leopardus wiedii)
 nachtkat (Leopardus guigna)
 oselot (Leopardus pardalis)
 pampakat of gerskat (Leopardus colocola)
 Pantanalkat (Leopardus colocola braccatus)
 súdlike tigerkat (Leopardus guttulus)
 tigerkat (Leopardus tigrinus)
 skaai loaihoarskatten (Prionailurus)
 Bingaalske loaihoarskat (Prionailurus bengalensis)
 Iriomotekat (Prionailurus bengalensis iriomotensis)
 fiskjende kat of fiskkat (Prionailurus viverrinus)
 platkopkat (Prionailurus planiceps)
 roastkat (Prionailurus rubiginosus)
 Sûndaloaihoarskat (Prionailurus javanensis)
 skaai moarmerkatten (Pardofelis)
 moarmerkat (Pardofelis marmorata)
 skaai pallaskatten (Otocolobus)
 pallaskat of manoel (Otocolobus manul)
 skaai poema's (Puma)
 poema (Puma concolor)
 skaai servals (Leptailurus)
 serval (Leptailurus serval)
 skaai wylde katten (Felis)
 Afrikaanske wylde kat (Felis lybica)
 hûskat (Felis catus)
 Jeropeeske wylde kat (Felis silvestris)
 moeraskat of reidkat (Felis chaus)
 Sineeske berchkat (Felis bieti)
 swartpoatkat (Felis nigripes)
 woastynkat of sânkat (Felis margarita)
 ûnderfamylje oerkatten (Proailurinae) †
 ûnderfamylje sabeltosktigers (Machairodontinae'') †


Kategory:Sûchdierefamylje
Kategory:Rôfdier (skift)